Notum sit omnibus fidelibus christianis, presentibus et futuris, quod Seguinus de Burzei et Gosfredus, filius ejus, dederunt Deo et sanctis apostolis Petro et Paulo, ad locum Cluniacum, ut seniores ejusdem scenobii in perpetuum possideant sine ulla contradictione: hoc est una pecia terræ in villa quæ vocatur Batizei, altera petia in villa Santinei. Villanis etiam utriusque terræ cultoribus concesserunt cursum habere per omnes boscos suos. Hujus rei testes sunt: Wichardus de Cres, Joslenus de Cristuol.